Babelscape/SREDFM huggingface dataset:
Επιζεφύριοι Λοκροί

Οι Επιζεφύριοι Λοκροί ήταν αρχαία ελληνική αποικία της Κάτω Ιταλίας στην χερσόνησο της Καλαβρίας, βορειοδυτικά του Ρήγιου. Ιδρύθηκε κατά τον δεύτερο ελληνικό αποικισμό από Λοκρούς, από τους οποίους πήρε και το όνομά της. Σήμερα στην περιοχή της αρχαίας πόλης βρίσκεται χτισμένη η Ιταλική κωμόπολη Λόκρι ("Locri").
Χρύσανθος Νοταράς

Ο Χρύσανθος Νοταράς (1655/1660-1731) ήταν Έλληνας λόγιος του 18ου αιώνα και Πατριάρχης Ιεροσολύμων. Είναι γνωστός για το συγγραφικό του έργο καθώς και για την δημιουργία του πρώτου χάρτη στην ελληνική γλώσσα μετά το Βυζάντιο.
Μένδη

alt=Παραλία της Μένδης|thumb|Παραλία της Μένδης
Η Μένδη ήταν αρχαία πόλη της Χαλκιδικής, χτισμένη στο μέσο περίπου της χερσονήσου Κασσάνδρας (κατά την αρχαιότητα ονομαζόταν χερσόνησος Παλλήνης), στις ακτές του Θερμαϊκού κόλπου.
Αναστάσιος Κορνήλιος

Ο Αναστάσιος Κορνήλιος ήταν Ιατρός αγωνιστής του 1821 και πολιτικός από την Ζάκυνθο.

Είχε μυηθεί στην Φιλική Εταιρεία και είχε τον βαθμό του ιερέως. Πιστεύεται ότι ήταν αυτός που συνέταξε το πρώτο επίσημο έγγραφο της Επανάστασης , ήταν η προκήρυξη με την οποία η Μεσσηνιακή σύγκλητος γνωστοποιούσε στις ευρωπαϊκές αυλές την ελληνική επανάσταση και ζητούσε την βοήθεια τους . Χρημάτισε μέλος της Μεσσηνιακής Συγκλήτου και πληρεξούσιος στην Β' Εθνοσυνέλευση Άστρους το 1823. Στην εθνοσυνέλευση του 1823 διετέλεσε μέλος της επιτροπής που κατάρτισε τον προϋπολογισμό των ελεύθερων μέχρι τότε περιοχών .
Νταφέρ Γιουσέφ

Ο Νταφέρ Γιουσέφ (γεν. 1967 στο Teboulba, Τυνησία), είναι συνθέτης, τραγουδιστής, και παίκτης ούτι. Το ενδιαφέρον του για την τζαζ αναπτύχθηκε σε νεαρή ηλικία όταν την άκουγε κρυφά κατά την διάρκεια της εκπαίδευσής του στο ισλαμικό σχολείο όπου φοιτούσε . Το 1990 έφυγε από την Τυνησία για να ζήσει στην Ευρώπη (κυρίως Παρίσι και Βιέννη) ξεκινώντας μια καριέρα ως μουσικός τζαζ, έθνικ, ηλεκτρονικής κλπ. Ως μουσικός έθνικ (world-music) και avant garde έχει προταθεί αρκετές φορές για βραβεία σε μουσικούς διαγωνισμούς. Έχει κυκλοφορήσει τέσσερα άλμπουμ, και έχει συνεργαστεί με διάφορους μουσικούς όπως τον Σαρδήνιο τρομπετίστα Paolo Fresu και τον Νορβηγό κιθαρίστα Eivind Aarset .
Μεγάλη Πέμπτη

right|200px|thumb|Ο Μυστικός ΔείπνοςΗ Μεγάλη Πέμπτη σύμφωνα με τον Χριστιανισμό η ιερή μέρα κατά την οποία εορτάζεται ο Μυστικός Δείπνος του Ιησού Χριστού με τους 12 Αποστόλους. Η ημέρα αυτή είναι η πέμπτη ημέρα της Μεγάλης Εβδομάδας, της εβδομάδας δηλαδή η οποία προηγείται και καταλήγει στη γιορτή του Πάσχα. Της Μεγάλης Πέμπτης προηγείται η Μεγάλη Τετάρτη και ακολουθεί η Μεγάλη Παρασκευή.
Εκκλησία του Θεού (Κλίβελαντ, Τενεσί)

Η Εκκλησία του Θεού (Κλίβελαντ, Τενεσί) είναι μια αγιαστική χριστιανική εκκλησία της Πεντηκοστής, με έδρα το Κλίβελαντ του Τενεσί. Έχει εξελιχθεί σε μία από τις μεγαλύτερες Πεντηκοστιανές εκκλησίες, με πάνω από 6.000.000 μέλη σε πάνω από 150 χώρες.. Στις Ηνωμένες Πολιτείες βρίσκονται πάνω από 1.000.000 μέλη της, ενώ στην Ελλάδα συνδέεται με την Εκκλησία του Θεού του Πλήρους Ευαγγελίου.
Στήλη του Δεξίλεω

thumb|right|250px|Αντίγραφο της στήλης στον ταφικό περίβολο των Θορικίων στον Κεραμεικό.
Η Στήλη του Δεξίλεω είναι αρχαίο αττικό επιτάφιο ανάγλυφο. Βρέθηκε στο Δίπυλο και φυλάσσεται στο Αρχαιολογικό Μουσείο Κεραμεικού στην Αθήνα. Αντίγραφο του ανάγλυφου έχει τοποθετηθεί στο σημείο ανεύρεσής του στον αρχαιολογικό χώρο.
Mercedes-Benz R129

Το Mercedes-Benz R129, γνωστό και ως Mercedes-Benz SL-Class R129, ήταν ένα πολυτελές roadster αυτοκίνητο, που παρήχθη από τη γερμανική αυτοκινητοβιομηχανία Mercedes-Benz, από τον Μάρτιο του 1989 έως τις 2 Ιουλίου 2001. Αντικατέστησε την SL-Class R107 το 1989 και τελικώς αντικαταστάθηκε το 2001 από την SL-Class R230. Στα 12 συνολικά χρόνια που διήρκεσε η παραγωγή του, κατασκευάστηκε σε 213.089 αντίτυπα, ενώ διατέθηκε σε συνολικά 12 εκδόσεις κινητήρων, όλοι βενζίνης, και ισχύος από 193 ίππους (SL280) έως 525 ίππους (SL73 AMG). H κορυφαία έκδοση SL73 AMG, κυβισμού 7.3 λίτρων και V12, αποτέλεσε μάλιστα το ισχυρότερο καμπριολέ αυτοκίνητο της εποχής του.
Yello

Οι Yello είναι ελβετικό ντουέτο της ηλεκτρονικής μουσικής.
Άγιος Νικόλαος Ρεθύμνης

Ο Άγιος Νικόλαος Ρεθύμνης (πρώην "Καϊναρτζές" και "Άγιος Κωνσταντίνος") είναι πεδινό χωριό του δήμου Ρεθύμνης στην Κρήτη. Σύμφωνα με την απογραφή του 2011, ο πληθυσμός του ανέρχεται στους 136 κατοίκους.
Opel Vectra

Το Opel Vectra ήταν ένα μεσαίο αυτοκίνητο της κατηγορίας D, που παρήχθη από τη γερμανική αυτοκινητοβιομηχανία Opel, από τον Σεπτέμβριο του 1988 μέχρι τον Ιούλιο του 2008, σε 3 γενιές. Η πρώτη γενιά του μοντέλου, αντικατέστησε το Opel Ascona τρίτης γενιάς στην κατηγορία των μεσαίων οικογενειακών αυτοκινήτων. Τον Δεκέμβριο του 1995 κυκλοφόρησε η δεύτερη γενιά του Vectra, ενώ τον Απρίλιο του 2002 έφτασε στην αγορά η τρίτη γενιά του Vectra, που αντικαταστάθηκε τον Νοέμβριο του 2008 από το Opel Insignia πρώτης γενιάς.

Ειδικότερα στο Ηνωμένο Βασίλειο, το Vectra πρώτης γενιάς διατέθηκε από την δεξιοτίμονη δίδυμη εταιρεία Vauxhall, ως Vauxhall Cavalier και, από την εισαγωγή της δεύτερης γενιάς στα τέλη του 1995, ως Vauxhall Vectra. Επίσης, κυκλοφόρησε και από την Holden στην Αυστραλία, ως Holden Vectra, καθώς και από την Chevrolet στη Λατινική Αμερική, ως Chevrolet Vectra. Μάλιστα ο διάδοχός του, αρχικά κυκλοφόρησε από την Chevrolet στη Χιλή επίσης ως Chevrolet Vectra, με αποτέλεσμα να γίνει τότε η μοναδική εκδοχή που διατήρησε για λίγα χρόνια ακόμα το όνομα Vectra του προκατόχου, αντί της ονομασίας Opel Insignia. Από τον Ιανουάριο του 2012 όμως, μετονομάστηκε σε Opel Insignia και στη Χιλή.
Άγιος Γεώργιος (Μελάμπων) Ρεθύμνης

Ο Άγιος Γεώργιος (Μελάμπων) Ρεθύμνης είναι ορεινό χωριό της πρώην επαρχίας του Αγίου Βασιλείου του Νομού Ρεθύμνης της Κρήτης.

Με την Καποδιστριακή διοικητική διαίρεση υπαγόταν στο δημοτικό διαμέρισμα Μελάμπων του Δήμου Λάμπης. 
Το 1971 αριθμούσε 72 κατοίκους και σήμερα αριθμεί τους 56. Βρίσκεται σε υψόμετρο 260 μ. 
Η εκκλησία του χωριού είναι αφιερωμένη στον Άγιο Γεώργιο, εξ ου και η ονομασία του. Εκκλησιαστικά όμως εξυπηρετείται από την ενορία Μελάμπων, που υπάγεται στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων.
Άγιος Γεώργιος (Αρμένων) Ρεθύμνης

Ο Άγιος Γεώργιος (Αρμένων) Ρεθύμνης είναι ορεινό χωριό της πρώην επαρχίας Ρεθύμνης του Νομού Ρεθύμνης της Κρήτης.

Με την Καποδιστριακή διοικητική διαίρεση υπαγόταν στο δημοτικό διαμέρισμα Αρμένων του Δήμου Ρεθύμνης. 
Το 1971 αριθμούσε 64 κατοίκους και σήμερα αριθμεί 78. Βρίσκεται σε υψόμετρο 390 μ. 
Εκκλησιαστικά εξυπηρετείται από την ενορία Αρμένων, που υπάγεται στην Α΄ Αρχιερατική περιφέρεια της Ιεράς Μητροπόλεως Ρεθύμνης και Αυλοποτάμου.
Άγιος Δημήτριος Ρεθύμνης

Ο Άγιος Δημήτριος Ρεθύμνης είναι χωριό του δήμου Ρεθύμνης, της περιφερειακής ενότητα Ρεθύμνης της Κρήτης. Σύμφωνα με την απογραφή του 2011 έχει 177 κατοίκους. Βρίσκεται 10 χλμ. ανατολικά από το Ρέθυμνο, σε υψόμετρο 110 μ.

Το χωριό αναφέρεται από τον Φραντσέσκο Μπαρότσι το 1577 ως S. Demetrio. Στην ενετική απογραφή του 1583 από Καστροφύλακα αναφέρεται ως S. Dimitrio με 115 κατοίκους και 107 οφειλόμενες αγγαρείες και ο Φραντσέσκο Μπαζιλικάτα το 1630 ως S. Dimitri. Στην απογραφή του 1881 αναφέρεται στον δήμο Πηγής και είχε 28 Χριστιανούς και 32 Τούρκους κατοίκους. Στην απογραφή του 1900 είχε 39 κατοίκους. Το 1925, ο Άγιος Δημήτριος υπάχθηκε στην κοινότητα Πηγής, στην Επαρχία Ρεθύμνης, και με την Καποδιστριακή διοικητική διαίρεση υπαγόταν στο δημοτικό διαμέρισμα Πηγής του Δήμου Αρκαδίου.

Αναλυτικά η δημογραφική πορεία του χωριού σύμφωνα με τις απογραφές:
Η εκκλησία του χωριού είναι αφιερωμένη στον Άγιο Δημήτριο, εξ ου και η ονομασία του. Εκκλησιαστικά όμως εξυπηρετείται από την ενορία Πηγής, που υπάγεται στην Γ΄ Αρχιερατική περιφέρεια της Ιεράς Μητροπόλεως Ρεθύμνης και Αυλοποτάμου. Ο ναός είναι βυζαντινός και διασώζονται ελάχιστες από τις αγιογραφίες του.
Mercedes-Benz W221

Το Mercedes-Benz W221 (S-Class W221) ήταν ένα μεγάλο πολυτελές αυτοκίνητο της κατηγορίας F, που παρήχθη από τη γερμανική αυτοκινητοβιομηχανία Mercedes-Benz, από τον Σεπτέμβριο του 2005 έως τις 3 Ιουνίου 2013. Αντικατέστησε την σειρά W220, ενώ ο διάδοχός του, το Mercedes-Benz W222, παρουσιάστηκε στις 15 Μαΐου 2013 και μπήκε στην παραγωγή τον Ιούνιο του 2013. Συνολικά κατασκευάστηκαν 537.519 αντίτυπα σειράς W221, λίγο περισσότερα από αυτά της προκατόχου σειράς W220.

Η S-Class W221 κατασκευαζόταν αποκλειστικά ως 4-πορτο σεντάν και σε δύο μεταξόνια, κοντό και μακρύ. Η κουπέ εκδοχή του, ήταν το αντίστοιχο Mercedes-Benz CL-Class (C216). Όπως και όλοι οι προκάτοχοί του, η S-Class W221 διέθετε πλήθος καινοτόμων στοιχειών εξοπλισμού, ιδιαίτερα στους τομείς της ενεργητικής και παθητικής ασφάλειας.
Mercedes-Benz R230

Το Mercedes-Benz R230, γνωστό και ως Mercedes-Benz SL-Class R230, ήταν ένα πολυτελές κουπέ-κάμπριο αυτοκίνητο, που κατασκευάστηκε από τη γερμανική αυτοκινητοβιομηχανία Mercedes-Benz, από τις 13 Οκτωβρίου 2001 έως τις 6 Δεκεμβρίου 2011. Αντικατέστησε την SL-Class R129 (η οποία, σημειωτέον, παραγόταν για πάνω από 12 έτη, από τον Μάρτιο του 1989 έως τις 2 Ιουλίου 2001) και αντικαταστάθηκε τον Μάρτιο του 2012 από την SL-Class R231.
Mercedes SL65 [[Mercedes-AMG|AMG]] Black Series.

Όπως συνέβη και με τον προκάτοχό του, το R230 διατέθηκε σε πληθώρα εκδόσεων και κινητήρων, όλοι βενζίνης, οι οποίοι στο R230 ήταν ισχύος από 231 έως 670 ίππους.
Αγία Φωτεινή Ρεθύμνης

Η Αγία Φωτεινή Ρεθύμνης είναι ορεινό χωριό, έδρα του δήμου Αμαρίου του νομού Ρεθύμνης στην κεντρική Κρήτη. Σύμφωνα με την απογραφή του 2011 έχει 90 κατοίκους.
EN 1998

Ο EN 1998, γνωστός ως Ευρωκώδικας 8: Αντισεισμικός Σχεδιασμός, είναι μία σειρά Ευρωπαϊκών Προτύπων, γνωστοί ως Ευρωκώδικες, και εφαρμόζεται στη μελέτη και κατασκευή κτιρίων και άλλων έργων Πολιτικού Μηχανικού σε περιοχές με σεισμικότητα. Στόχος του Ευρωκώδικα είναι να διασφαλίσει σε περίπτωση σεισμού ότι:

* θα παρέχεται προστασία της ανθρώπινης ζωής,
* οι βλάβες στα δομήματα θα πρέπει να είναι περιορισμένες στην περίπτωση του σεισμικού γεγονότος σχεδιασμού των
* τα έργα τα οποία κρίνονται ως σημαντικά για την αστική προστασία και την αντιμετώπιση των συνεπειών από αιφνίδια γεγονότα θα παραμείνουν σε λειτουργία και μετά την εμφάνιση του σεισμικού γεγονότος.

Σημειώνεται ότι η αβεβαιότητα όσον αφορά την ένταση των σεισμικών γεγονότων και τη συχνότητα εμφάνισης των, όσο δε και οι περιορισμένοι διαθέσιμοι πόροι για την αντιμετώπιση των αποτελεσμάτων τους στα δομήματα, καθιστούν την επίτευξη των ως ανωτέρω στόχων μερικώς πιθανή και μετρήσιμη μόνον με πιθανολογικούς όρους.

Ο Ευρωκώδικας 8 αποτελείται από 6 μέρη τα EN 1998-1 ως EN 1998-6.
Από το Πλευρό του Αδάμ

Η ταινία Από το Πλευρό του Αδάμ ("Adam's Rib"), γνωστό κι ως Αδάμ και Εύα, είναι σοφιστικέ κωμωδία παραγωγής 1949 σε σενάριο Ρουθ Γκόρντον και Γκάρσον Κέινιν και σκηνοθεσία Τζορτζ Κιούκορ. Πρωταγωνιστές της ταινίας είναι οι Σπένσερ Τρέισι και Κάθριν Χέπμπορν ως παντρεμένο ζευγάρι δικηγόρων που έρχεται αντιμέτωπο στο δικαστήριο, ενώ η ηθοποιός Τζούντι Χόλιντεϊ κάνει κινηματογραφικό ντεμπούτο στην ταινία. Η μουσική επένδυση της ταινίας έγινε από το Μίκλος Ρόζα, ενώ το τραγούδι "Farewell, Amanda" έγραψε ο Κόουλ Πόρτερ.
King Crimson

Οι King Crimson είναι ροκ συγκρότημα από την Μεγάλη Βρετανία. Δημιουργήθηκαν το 1969 και έκτοτε έχουν περάσει περισσότεροι από είκοσι μουσικοί από την σύνθεση τους. Υπήρξαν προπάτορες του progressive rock, ενώ αφομοίωσαν διάφορες επιδράσεις και ενορχηστρώσεις στην ιστορία τους (συμπεριλαμβανομένης της jazz και της folk, κλασικής και πειραματικής μουσικής, ψυχεδελικής μουσικής, hard rock και heavy metal, new wave, gamelan, electronica και drum and bass). Επέδρασαν στην μουσική πολλών σύγχρονων καλλιτεχνών και απόκτησαν σημαντική απήχηση, αν και δεν βρήκαν πρόσβαση στα μέσα μαζικής ενημέρωσης.

Το ντεμπούτο-άλμπουμ τους, "In the Court of the Crimson King", υπήρξε το πιο επιτυχημένο τους, ενώ ακολούθησαν έξι ακόμη άλμπουμ μέχρι τα μέσα της δεκαετίας του '70. Το συγκρότημα διαλύθηκε το 1974 και επανενώθηκε στις αρχές της επόμενης δεκαετίας, κυκλοφορώντας τρία άλμπουμ πριν διαλυθεί και πάλι το 1984. Δέκα χρόνια αργότερα, ο Ρόμπερτ Φριπ σχημάτισε και πάλι τους King Crimson, κυκλοφορώντας τρεις δίσκους και περιοδεύοντας ανά τακτά χρονικά διαστήματα.
Τα Ταξίδια του Μάρκο Πόλο

Τα Ταξίδια του Μάρκο Πόλο (πρωτότυπος τίτλος: "Livres des merveilles du monde" - σε μετάφραση: "Βιβλία των θαυμάτων του κόσμου") είναι ένα βιβλίο-οδοιπορικό του 13ου αιώνα που γράφτηκε από τον Ρουστιτσέλο ντα Πίζα κατόπιν αφηγήσεων του Μάρκο Πόλο, περιγράφοντας τα ταξίδια του τελευταίου στην Ασία, την Περσία, την Κίνα και την Ινδονησία μεταξύ του 1271 και του 1291.

Ήταν ένα πολύ γνωστό και δημοφιλές βιβλίο, ακόμα και τον 14ο αιώνα. Το κείμενο υποστηρίζει ότι ο Μάρκο Πόλο έγινε ένα σημαντικό πρόσωπο στην αυλή του Μογγόλου ηγέτη Κουμπλάι Χαν. Ωστόσο, το κείμενο αποτελεί αντικείμενο μελέτης από σύγχρονους μελετητές, εκ των οποίων κάποιοι διερωτήθηκαν κατά πόσο ή όχι ο Μάρκο Πόλο ταξίδεψε μέχρι την αυλή του αυτοκράτορα ή απλά επαναλάμβανε τις ιστορίες που είχε ακούσει από άλλους ταξιδιώτες. Το βιβλίο γράφτηκε σε αρχαία γαλλικά από τον Ρουστιτσέλο ντα Πίζα, έναν συγγραφέα εκείνης της εποχής, ο οποίος φέρεται να το έγραψε από τις περιγραφές που άκουσε από τον Μάρκο Πόλο όταν ήταν φυλακισμένοι στη Γένοβα.
EN 1999

Ο EN 1999, γνωστός ως Ευρωκώδικας 9: Σχεδιασμός Κατασκευών από Αλουμίνιο, είναι μία σειρά Ευρωπαϊκών Προτύπων, γνωστοί ως Ευρωκώδικες, και εφαρμόζεται στη μελέτη και κατασκευή κτιρίων και άλλων έργων Πολιτικού Μηχανικού από αλουμίνιο. Ο EN 1999 χρησιμοποιείται σε συνδυασμό με τον EN 1990 όσον αφορά τις αρχές σχεδιασμού και τους EN 1991 και EN 1998 για τον υπολογισμό των φορτίων και των δράσεων σε περίπτωση σεισμού.

Ο Ευρωκώδικας 9 αποτελείται από 6 μέρη τα EN 1999-1-1 ως EN 1999-1-5.
Οργάνωση Προστασίας Λαϊκών Αγωνιστών

Η Οργάνωση Προστασίας Λαϊκών Αγωνιστών ή Οργάνωση Περιφρούρησης Λαϊκού Αγώνα (Ο.Π.Λ.Α.) ήταν ένοπλη οργάνωση, προσκείμενη στο ΕΑΜ και το Κομμουνιστικό Κόμμα Ελλάδας, με καθήκοντα ασφαλείας, συλλογής πληροφοριών και εκτέλεσης ειδικών αποστολών, που έδρασε στις πόλεις της Ελλάδας από το 1943 μέχρι το 1947, ήτοι στην Κατοχή, μετά το τέλος του Β΄ Παγκοσμίου Πολέμου και κατά τη διάρκεια του εμφυλίου.

Δεν είναι γνωστό πότε ακριβώς δημιουργήθηκε η ΟΠΛΑ, αλλά η δράση της ξεκίνησε στις αρχές του καλοκαιριού του 1943. Την άνοιξη του 1944, όταν το ΕΑΜ συγκρότησε την Πολιτική Επιτροπή Εθνικής Απελευθέρωσης (ΠΕΕΑ) με αξιώσεις κυβερνητικής εξουσίας, η οργάνωση επίσημα διαλύθηκε και ενσωματώθηκε στην Εθνική Πολιτοφυλακή, που ήταν το ένοπλο σώμα ασφαλείας της ΠΕΕΑ, αλλά η ονομασία «ΟΠΛΑ» συνέχισε να χρησιμοποιείται ευρέως. Το 1947, κατά τη διάρκεια του εμφυλίου, η ηγεσία του ΚΚΕ δημιούργησε στη θέση της την Λαϊκή Πολιτοφυλακή.
Mistreated

Το Mistreated είναι μπλουζ τραγούδι του χαρντ ροκ συγκροτήματος Deep Purple, έβδομο από το άλμπουμ "Burn", το οποίο κυκλοφόρησε τον Φεβρουάριο του 1974.
Ιταλοβυζαντινή Εκκλησία

Η Ιταλοβυζαντινή Εκκλησία επίσης ονομαζόμενη ως Ιταλοαλβανική ή Ιταλοελληνική Εκκλησία είναι μια ομοσπονδία από τις τρεις περιοχές της δικαιοδοσίας της Ρωμαιοκαθολικής Εκκλησίας στην Ιταλία, στις οποίες η Θεία Λειτουργία τελείται σύμφωνα με το βυζαντινό τυπικό. Η λειτουργική γλώσσα που χρησιμοποιείται κυρίως είναι η ελληνική ή η αλβανική γλώσσα. Στην Ιταλία υπάρχουν σήμερα 98.000 καθολικοί του βυζαντινού τυπικού.
Αεροδρόμιο Κέινφιλντ

Το Αεροδρόμιο Κέινφιλντ (Αγγλικά: Canefield Airport) είναι το μικρότερο από τα μόνο δύο αεροδρόμια του κράτους της Δομινίκας (το άλλο είναι το Μέλβιλ Χωλ) και εξυπηρετεί την Ροζώ. Βρίσκεται κοντά στην Κέινφιλντ, στον Άγιο Παύλο.

Η κατασκευή του αεροδρομίου άρχισε το 1979, αμέσως μετά την ανεξαρτησία της Δομινίκας, με πόρους από το Ηνωμένο Βασίλειο.
Κουρ

Η Κουρ (γερμ. "Chur", στα ελληνικά αποδίδεται και ως "Τσουρ") είναι μικρή ελβετική πόλη και πρωτεύουσα του καντονίου Γκραουμπύντεν. Τα γερμανικά είναι η γλώσσα που κυριαρχεί στην πόλη, ενώ μικρότερα ποσοστά του ντόπιου πληθυσμού αναφέρουν ως πρώτη γλώσσα τα ιταλικά ή τα ραιτορομανικά. Σύμφωνα με τα στατιστικά στοιχεία του Δεκεμβρίου του 2012 το Κουρ έχει 34.087 κατοίκους. Η πόλη βρίσκεται στις όχθες του Ρήνου και θεωρείται ότι είναι η παλαιότερη πόλη στην Ελβετία.
thumb|250px|left|Άποψη του Κουρ
Γκράφενεκ

Το Γκράφενεκ (γερμ. Grafeneck) είναι κωμόπολη της Γερμανίας, κοντά στην πόλη Ρόιτλινγκεν (Reutlingen) του ομόσπονδου κρατιδίου Βάδης-Βυρτεμβέργης. Το Γκράφενεκ είναι ευρύτερα γνωστό από το ομώνυμο κάστρο του, το οποίο κατά τη διάρκεια του Β΄ Παγκοσμίου Πολέμου χρησιμοποιήθηκε από τους Ναζί ως κέντρο ευθανασίας. Στο μέχρι τότε άσυλο ανιάτων δολοφονήθηκαν περί τους 10.564 ανθρώπους με νοητικά και ψυχολογικά προβλήματα, στα πλαίσια του Προγράμματος Ευθανασίας Τ-4. Η μέθοδος που χρησιμοποιήθηκε ήταν ο πνιγμός από μονοξείδιο του άνθρακα σε θαλάμους αερίων και στη συνέχεια η αποτέφρωση των πτωμάτων.
Λωντά

Το Λωντά (γαλλικά: Laudat) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και βορειοανατολικά του Αγίου Γεωργίου. Έχει πληθυσμό 300 κατοίκων (2001). Βρίσκεται 20 λεπτά μακρυά από την πρωτεύουσα, Ροζό.
Μουσείο Παύλου Μελά

Το Μουσείο Παύλου Μελά είναι ιστορικό μουσείο στον οικισμό Μελάς του νομού Καστοριάς, χωριό που μετονομάστηκε από "Στάτιστα", προς τιμήν του αξιωματικού και ήρωα του Μακεδονικού Αγώνα Παύλου Μελά που θανατώθηκε στις 13 Οκτωβρίου 1904, έπειτα από επιχείρηση οθωμανικού αποσπάσματος.
Citroën Type C

Το Citroën Type C ήταν ένα ελαφρύ αυτοκίνητο που παρήχθη από τη γαλλική αυτοκινητοβιομηχανία Citroën, από τον Μάρτιο του 1922 έως τον Μάιο του 1926, με σχεδόν 83.000 αντίτυπα να κατασκευάζονται.

Γνωστό ευρύτερα ως Citroën 5HP ή Citroën 5CV, ήταν το πρώτο αυτοκίνητο πόλης που σχεδιάστηκε και κυκλοφόρησε από τον Αντρέ Σιτροέν. Ήταν επίσης το πρώτο μικρό αυτοκίνητο στην ιστορία της Citroën, καθώς και το πρώτο ελαφρύ αυτοκίνητο πόλης μαζικής παραγωγής. Το πρώτο χρώμα στο οποίο φτιάχτηκε, ήταν ένα ανοιχτό κίτρινο, όπως αυτό της αρχικής λεζάντας, και αυτό του έδωσε τότε το παρατσούκλι «petite citron» (μικρό λεμόνι), αν και στη συνέχεια προστέθηκαν και άλλες εξωτερικές βαφές. Είχε επίσης το παρατσούκλι «Cul de poule» (κάτω μέρος της κότας) λόγω του κωνικού πίσω μέρους του αμαξώματος του μικρού αυτοκινήτου. Παράλληλα, ένα άλλο παρατσούκλι ήταν το «Trefle» (φύλλο τριφυλλιού) που αναφέρεται στο σχήμα της έκδοσης τριών θέσεων.
Η Σχεδία της Μέδουσας

Η Σχεδία της Μέδουσας (γαλλ.: "Le Radeau de la Méduse") είναι ζωγραφικός πίνακας μεγάλων διαστάσεων του Γάλλου ρομαντικού ζωγράφου Ζαν-Λουί-Τεοντόρ Ζερικώ, ο οποίος προκάλεσε αμηχανία στους καλλιτεχνικούς κύκλους τόσο για το μοντερνισμό του θέματος όσο και για τους αιχμηρούς πολιτικούς υπαινιγμούς του. Ο Ζερικώ χρησιμοποίησε ελαιοχρώματα σε καμβά και οι διαστάσεις του πίνακα είναι πραγματικά τεράστιες: 491 x 716 εκατοστά. Απεικονίζει γεγονός, του οποίου τόσο η ανθρώπινη όσο και η πολιτική διάσταση ενδιέφεραν ζωηρά τον ζωγράφο: Το ναυάγιο της γαλλικής φρεγάτας "Μέδουσα" (Μéduse) στις ακτές της Αφρικής το 1816. Ο Ζερικώ ερεύνησε το ιστορικό του ναυαγίου σε βάθος: Διάβασε το φυλλάδιο που έγραψαν δύο από τους επιζώντες του ναυαγίου, επισκέφθηκε τα νοσοκομεία στα οποία είχαν διακομιστεί οι επιζώντες και τα νεκροτομεία στα οποία είχαν μεταφερθεί οι σοροί των νεκρών, έριξε μια σχεδία στη θάλασσα για να διαπιστώσει τον τρόπο με τον οποίο συμπεριφερόταν στα κύματα και σχεδίασε πολυάριθμα σκίτσα πριν καταλήξει στην τελική του σύνθεση.

Ο πίνακας εκτίθεται σήμερα στο Μουσείο του Λούβρου (πτέρυγα Sully, 2ος όροφος, αίθουσα 61).
Νόρμα Ρέι

Η ταινία Νόρμα Ρέι (Αγγλ. Norma Rae) είναι δράμα παραγωγής 1979 σε σκηνοθεσία Μάρτιν Ριτ με πρωταγωνιστές τους Σάλι Φιλντ, Ρομπ Λάιμπμαν και Μπο Μπρίτζες. Η ταινία που χάρισε στη Σάλι Φιλντ το πρώτο της Όσκαρ Α' Γυναικείου Ρόλου είναι βασισμένη στη ζωή και τη δράση της εργάτριας Κρίσταλ Λι που αγωνίστηκε για καλύτερες συνθήκες εργασίας στο εργοστάσιο που εργαζόταν καθώς και στη δημιουργία εργατικού συνδικάτου.

Το 2011 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Ανδρέας Μοίραλης

Ο Ανδρέας Μοίραλης είναι Έλληνας πρώην διεθνής αθλητής της υδατοσφαίρισης από την Πάτρα. Ήταν αθλητής του Ν.Ο. Πατρών και διεθνής με την εθνική ομάδα υδατοσφαίρισης. Σήμερα είναι διαιτητής της υδατοσφαίρισης.

Στον Ν.Ο. Πατρών ξεκίνησε στις αρχές της δεκαετίας του 1980 , το 1988 πήγε στον Ολυμπιακό όπου και τελείωσε την καριέρα του. Το 1985 μάλιστα καλέστηκε πρώτη φορά στην εθνική ομάδα για το πανευρωπαϊκό πρωτάθλημα νέων.
Νανά Ησαΐα

Η Νανά Ησαΐα (πραγματικό ονοματεπώνυμο Παναγιώτα-Μαρία Ησαΐα) (17 Νοεμβρίου 1934 - 29 Μαΐου 2003) ήταν Ελληνίδα ποιήτρια, μεταφράστρια, δοκιμιογράφος και ζωγράφος.
Μάρκος Αντώνιος Φήλιξ

Ο Μάρκος Αντώνιος Φήλιξ διορίστηκε στην θέση του επιτρόπου της Ιουδαίας το 52 .
Χρίστο Τατάρτσεφ

Ο Χρίστο Νικόλοφ Τατάρτσεφ ("Христо Николов Татарчев", 16 Δεκεμβρίου 1869 - 5 Ιανουαρίου 1952) ήταν Βούλγαρος ιατρός και επαναστάτης, ένας απο τους ιδρυτές της ΕΜΑΕΟ (Εσωτερική Μακεδονο-Ανδριανουπολίτικη Επαναστατική Οργάνωση), εκπρόσωπος εκτός συνόρων. Mε σπουδές στην Ελβετία γεννήθηκε το 1869 στη Ρέσεν, πόλη δυτικά του Μοναστηρίου (Μπίτολα) πάνω στην εθνική οδό προς Αχρίδα όπου έγινε η πρώτη σύσκεψη για την ίδρυση της ΕΜΕΟ το 1892 με συνιδρυτή το Ντάμιεν Γκρούεφ από το Σμίλεβο. Το επόμενο έτος έγινε άλλη μια συνάντηση και στη Θεσσαλονίκη για να προσλάβει περισσότερο κύρος η απόφασή τους αυτή. Πολύ σύντομα όμως του προσφέρθηκε η θέση του προέδρου της ΒΜΑRC (Bulgarian Macedonian-Adrianople Revolutionary Committees) και μετακόμισε στη Σόφια. Ο πατέρας του Νικόλα Ταρτάτσεφ ήταν επιτυχένος τραπεζίτης και η μητέρα του Κατερίνα απόγονος διακεκεριμένης οικογένειας.
Αυτοεξορίσθηκε το 1944 μαζί με τη σύζυγό του Σοφία Λογοθέτη, κόρη του Έλληνα προξένου και κατέφυγε στο Τουρίνο της Ιταλίας, όπου και πέθανε το 1952. 

thumb|right|210px|Μνημείο-Μαυσωλείο του Δρ Χρίστο Τατάρτσεφ στην αυλή του Μακεδονο-Ανδριανουπολίτικου Εθελοντικού στρατού, στην Σόφια.
Μορν Προσπέρ

Το Μορν Προσπέρ (γαλλικά: Morne Prosper) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και βορειοανατολικά του Αγίου Γεωργίου.
Τραφαλγκάρ

Το Τραφαλγκάρ (γαλλικά: "Trafalgar") είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και βορειοανατολικά του Αγίου Γεωργίου.
Φοντ Κανί

Το Φοντ Κανί (γαλλικά: Fond Cani) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και βορειοδυτικά του Αγίου Γεωργίου.
Μάικλ Κερτίζ

O Μάικλ Κερτίζ ("Kertész Mihály", 24 Δεκεμβρίου 1886 – 10 Απριλίου 1962) ήταν Ούγγρος, μετέπειτα πολιτογραφημένος Αμερικανός σκηνοθέτης. Ο Κερτίζ γύρισε περισσότερες από πενήντα ταινίες στην Ευρώπη, πριν μεταναστεύσει στην Αμερική, όπου σκηνοθέτησε περισσότερες από εκατό. Πολλές από τις ταινίες που σκηνοθέτησε θεωρούνται κλασσικές με σημαντικότερες τις: "Κάπτεν Μπλαντ (Captain Blood, 1935)", "Ρομπέν των Δασών (The Adventures Of Robin Hood, 1938)", "Κολασμένες Ψυχές (Angels With Dirty Faces, 1938)", "Ελισάβετ και Έσσεξ (The Private Iives of Elizabeth And Essex, 1939)", "Ο Αετός των Θαλασσών (The Sea Hawk, 1940)", "Ο Ουρανός της Δόξας (Yankee Doodle Dandy, 1942)", "Θύελλα σε μητρική καρδιά (Mildred Pierce, 1945)", καθώς και την ταινία "Καζαμπλάνκα (Casablanca, 1942)" που του χάρισε το Όσκαρ Σκηνοθεσίας το 1944. Η δουλειά του συνδέεται κυρίως με το κινηματογραφικό στούντιο Warner Bros., με το οποίο συνεργάστηκε αποκλειστικά κατά τις δεκαετίες του '30 και '40, στη συνέχεια, στα τέλη της δεκαετίας του '40, αποδεσμεύτηκε από το συμβόλαιό του με την εταιρία και ξεκίνησε ανεξάρτητη καριέρα. Οι ταινίες του κατά τις δεκαετίες που ακολούθησαν ήταν λιγότερο επιτυχημένες, αλλά συνέχισε να δουλεύει μέχρι και πριν το θάνατό του το 1962.
Διετής αποκλεισμός

Διετής αποκλεισμός ήταν χρονικός περιορισμός που εφαρμοζόταν σε περιπτώσεις μετεγγραφών ποδοσφαιριστών (αλλά και αθλητών άλλων ομαδικών αθλημάτων), χωρίς την έγκριση του σωματείου στο οποίο ανήκαν. Ίσχυε από τα πρώτα μεταπολεμικά χρόνια έως την καθιέρωση της Α΄Εθνικής κατηγορίας, με σκοπό την προστασία των ασθενέστερων οικονομικά σωματείων. Για τους αθλητές που επέλεγαν αυτό τον τρόπο προκειμένου να πραγματοποιήσουν την μετεγγραφή που επιθυμούσαν, οι συνέπειες ήταν συχνά πολύ επιβαρυντικές 

Σε περίπτωση που μια ομάδα δεν συνναινούσε για την παραχώρηση κάποιου αθλητή της, ο τελευταίος ήταν υποχρεωμένος να παραμείνει ανενεργός, χωρίς δικαίωμα να συμμετέχει σε κανένα επίσημο ή φιλικό παιχνίδι, για διάστημα 2 ετών, πέραν του οποίου καθίστατο ελεύθερος να διαπραγματευτεί την περαιτέρω αγωνιστική του σταδιοδρομία, υπογράφοντας νέο αθλητικό δελτίο στην ομάδα της αρεσκείας του.

Η φιλοσοφία του αποκλειστικού αυτού μέτρου, υιοθετήθηκε από την αθλητική ηγεσία της επταετίας 1967-1974, όταν και επιβλήθηκε καθολική απαγόρευση των μεταγγραφών αθλητών μεταξύ ομάδων της ίδιας κατηγορίας, με στόχο την εξασφάλιση ισονομίας στις αθλητικές διοργανώσεις.
Χάλλε (Ζάαλε)

Η Χάλλε είναι η μεγαλύτερη πόλη στο γερμανικό κρατίδιο της Σαξονίας-Άνχαλτ. Το επίσημο όνομά της είναι "Halle (Saale)" (Χάλλε (Ζάαλε)), παλιότερα "Halle an der Saale" ("Χάλλε επί του Ζάαλε"), προκειμένου να διακρίνεται από την πόλη Χάλλε της Βεστφαλίας.
Ποταμός Γκιγιόν

Ο Ποταμός Γκιγιόν (Gillon) είναι ένας ποταμός της Δομινίκας. Είναι ένας από τους δύο κυριότερους ποταμούς του Αγίου Γεωργίου. Στα νοτιοδυτικά του βρίσκεται η Ροζό. Βρίσκεται βόρεια του άλλου σημαντικού ποταμού του Αγίου Γεωργίου, του Ροζό, σε συντταγμένες 15°16′Β 61°23′Δ.
Λάιονελ Μπάριμορ

Ο Λάιονελ Μπάριμορ (αγγλ. "Lionel Barrymore", 28 Απριλίου 1878 – 15 Νοεμβρίου 1954) ήταν Αμερικανός ηθοποιός του θεάτρου, του κινηματογράφου και του ραδιοφώνου, βραβευμένος με Όσκαρ Α' Ανδρικού Ρόλου για την ερμηνεία του στην ταινία "Ελεύθερες ψυχές (A Free Soul, 1931)" και γνωστός επίσης για τη συμμετοχή του στις ταινίες: "Η Κυρία με τις Καμέλιες (Camille, 1936)", "Δαίμονες των κυμάτων (Captains Courageous, 1937)", "Δε θα τα Πάρεις Μαζί σου (You Can't Take it With you, 1938)" και "Μονομαχία στον Ήλιο (Duel in the Sun, 1946)". Ο δημοφιλέστερος του ρόλος όμως παραμένει εκείνος του σπαγκοραμμένου και μοχθηρού κυρίου Πότερ στην ταινία του Φρανκ Κάπρα "Μια Υπέροχη Ζωή (It's a Wonderful Life, 1946)". Ο Μπάριμορ ήταν μέλος της θρυλικής οικογένειας Μπάριμορ, αδελφός των ηθοποιών του θεάτρου και του κινηματογράφου Τζον Μπάριμορ και Έθελ Μπάριμορ.
Ένωση Ποδοσφαιρικών Σωματείων Φθιώτιδας

Η Ένωση Ποδοσφαιρικών Σωματείων Φθιώτιδας (Ε.Π.Σ.Φ.) είναι το όργανο διοίκησης του ποδοσφαίρου στο νομό Φθιώτιδας. Εδρεύει στη Λαμία και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Κόλπος Γούντμπριτζ

Ο Κόλπος Γούντμπριτζ (αγγλικά: Woodbridge Bay, γαλλικά: Baie de Woodbridge) είναι ένας κόλπος της Δομινίκας. Είναι ο σημαντικότερος κόλπος της ενορίας του Αγίου Γεωργίου. Στα ανατολικά του βρίσκεται η οδός Γκούντγουιλ Ρόουντ. Βρίσκεται βορειοδυτικά της Ροζό, σε συνταγμένες 15°18′48″Β 61°23′28″Δ.
Όλγα Βότση

Η Όλγα Βότση (1922-1998) υπήρξε Ελληνίδα Ελληνίδα λογοτέχνις. Γεννήθηκε στον Πειραιά τον Δεκέμβριο του 1922. Το «Όλγα Βότση» ήταν το λογοτεχνικό της ψευδώνυμο. Το πραγματικό της όνομα ήταν Όλγα Μπούκη-Πλατή. Φοίτησε στο τμήμα Φιλολογίας της Φιλοσοφικής Σχολής του Πανεπιστημίου Αθηνών. Την περίοδο 1959-1962 παρακολούθησε μαθήματα Γερμανικής Φιλολογίας και Ιστορίας της Τέχνης στο Πανεπιστήμιο της Βόννης. Εργάστηκε επί 12 έτη ως καθηγήτρια φιλόλογος στη δημόσια και στην ιδιωτική εκπαίδευση, στην Αθήνα, τον Πειραιά, το Θεσπρωτικό Πρέβεζας και τη Λευκωσία. Η πρώτη της εμφάνιση στο χώρο των Γραμμάτων έγινε με το ποίημα «Προσευχή», που δημοσίευσε στο πειραιώτικο περιοδικό «Νεοελληνική Μούσα», το 1943.<br>
Κείμενά της δημοσιεύτηκαν στα περιοδικά «Φιλολογική Πρωτοχρονιά», «Πνευματική Κύπρος», «Ευθύνη», «Νέα Εστία», «Φοιτητική Τέχνη», «Ηπειρωτική Εστία», «Το Περιοδικό μας». Το 1978 περιέλαβε πολλά από αυτά στο βιβλίο της «Πολύεδρα». Ήταν μέλος της Εθνικής Εταιρείας Ελλήνων Λογοτεχνών. Επίσης, ανήκε στην επιτροπή βραβείων της Γυναικείας Λογοτεχνικής Συντροφιάς.<br>
Το 1987 η Ακαδημία Αθηνών της απένειμε το βραβείο Λάμπρου Πορφύρα για την ποιητική της συλλογή Πήλινο σχήμα. Ακόμη, βραβεύτηκε από την Ελληνική Εταιρεία Χριστιανικών Γραμμάτων.<br>
Η ποίηση της Βότση έχει υπαρξιακές και μεταφυσικές προεκτάσεις, περιστρεφόμενη γύρω από γενικές έννοιες. Υπάρχει σε ορισμένα έργα της η αναζήτηση του θείου, εντούτοις η ποίησή της δεν είναι θρησκευτική, ούτε έχει ως αφετηρία κάποιο συγκεκριμένο προβληματισμό. Ανήκει στην πρώτη μεταπολεμική γενιά.
Ζαν-Λυκ Μελανσόν

Ο Ζαν-Λυκ Μελανσόν, (Ταγγέρη, Γαλλικό Προτεκτοράτο του Μαρόκου, 19 Αυγούστου 1951) είναι Γάλλος πολιτικός, ευρωβουλευτής και συμπρόεδρος του Αριστερού Κόμματος.

Μετά την ένταξή του στο Σοσιαλιστικό Κόμμα το 1976, εκλέχθηκε διαδοχικά δημοτικός σύμβουλος του Μασσί (1983), γενικός σύμβουλος της Εσσόν (1985) και στη συνέχεια γερουσιαστής του ίδιου νομού το 1986, το 1995 και το 2004. Διατελεί υπουργός Επαγγελματικής Εκπαίδευσης από το 2000 μέχρι το 2002, στη κυβέρνηση συνεργασίας του Λιονέλ Ζοσπέν.

Ήταν μέλος της αριστερής πτέρυγας του Σοσιαλιστικού Κόμματος μέχρι το Συνέδριο της Ρενς το Νοέμβριο του 2008, μετά από τα αποτελέσματα του οποίου αποχώρησε από το κόμμα για να ιδρύσει το Αριστερό Κόμμα. Ήταν ο πρόεδρος του κόμματος και στη συνέχεια ο συμπρόεδρος του, μαζί με την Μαρτίν Μπιγιάρ, μέχρι τον Αύγουστο του 2014.

Ως αρχηγός του Αριστερού Κόμματος, εντάχθηκε στον εκλογικό συνασπισμό του Αριστερού Μετώπου πριν από τις ευρωεκλογές του 2009 και εξελέγη μέλος του Ευρωπαϊκού Κοινοβουλίου στη νοτιοδυτική εκλογική περιφέρεια (επανεξελέγη το 2014). Κατά τη διάρκεια του κινήματος διαμαρτυρίας κατά της συνταξιοδοτικής μεταρρύθμισης του 2010, η δημοτικότητά του αυξήθηκε χάρη στις πολλές δημόσιες και τηλεοπτικές του εμφανίσεις. Ήταν επίσης ο υποψήφιος του συνασπισμού αυτού στις προεδρικές εκλογές του 2012, με αποτέλεσμα να καταλήξει στην τέταρτη θέση, λαμβάνοντας το 11,1% των ψήφων. Ήταν, τέλος, υποψήφιος στις προεδρικές εκλογές του 2017 "εκτός πλαισίου πολιτικών κομμάτων" ενώ ίδρυσε το Φεβρουάριο του 2016 το κίνημα La France insoumise (FI, Ανυπότακτη Γαλλία).
Αυτόνομη Δημοκρατία του Πόντου

Η Αυτόνομη Δημοκρατία του Πόντου ήταν από το 1917 έως το 1922 κράτος στην περιοχή του Πόντου της σημερινής Τουρκίας. Η κυβέρνηση ανακηρύχθηκε από τους Έλληνες της περιοχής της Ανατολικής Μαύρης Θάλασσας και παρέμεινε μέχρι το 1922 μια προσωρινή κυβέρνηση. Ντε φάκτο υπήρξε αυτό το κράτος μόνο μέχρι το 1919. 

Η Δημοκρατία του Πόντου συζητήθηκε στην Σύνοδο Ειρήνης του Παρισιού το 1919, αλλά η ελληνική κυβέρνηση υπό τον Ελευθέριο Βενιζέλο προέβαλε της ανησυχίες της για την θέση του προτεινόμενου κράτους, με αποτέλεσμα να συμπεριληφθεί στην Ουιλσονιανή Αρμενία. 

Η Τραπεζούντα ήταν η πρωτεύουσα της Δημοκρατίας, το οικόσημο ήταν ο μονοκέφαλος αετός, σύμβολο της δυναστείας των Κομνηνών, των κυβερνητών της αυτοκρατορίας της Τραπεζούντας.

Μητροπολίτης ήταν ο Αρχιεπίσκοπος Χρύσανθος.

Ωστόσο, κανένα κράτος δεν κατάφερε να οριστικοποιήσει την ανεξαρτησία του και ο Ποντιακός πληθυσμός απελάθηκε από την Τουρκία μετά το 1922 και μετανάστευσε στην Σοβιετική Ένωση και την Μακεδονία. Αυτό το καθεστώς αναγνωρίστηκε αργότερα ως μέρος της ανταλλαγής πληθυσμών ανάμεσα στην Ελλάδα και την Τουρκία το 1923. 

Η διεθνής βιβλιογραφία και τα κρατικά αρχεία πολλών χωρών εμπεριέχουν πλήθος μαρτυριών για τη γενοκτονία που διαπράχθηκε κατά των Ποντίων κατοίκων της Οθωμανικής Αυτοκρατορίας. Η γενοκτονία πραγματοποιήθηκε παράλληλα με γενοκτονίες σε βάρος και άλλων πληθυσμών, δηλαδή των Αρμενίων και των Ασσυρίων, με αποτέλεσμα ορισμένοι ερευνητές να θεωρήσουν τις επιμέρους διώξεις ως τμήματα μιας ενιαίας γενοκτονικής πολιτικής σε βάρος των Ελλήνων ή γενικότερα των Χριστιανών της Μικράς Ασίας. 

Κατόπιν εισήγησης του τότε πρωθυπουργού Ανδρέα Παπανδρέου, η Βουλή των Ελλήνων αναγνώρισε τη γενοκτονία το 1994 και ψήφισε την ανακήρυξη της 19ης Μαΐου ως "«Ημέρας Μνήμης για τη Γενοκτονία των Ελλήνων στο Μικρασιατικό Πόντο»". και το 1998, επίσης ομόφωνα, ψήφισε την ανακήρυξη της 14ης Σεπτεμβρίου ως "«Ημέρα Εθνικής Μνήμης της Γενοκτονίας των Ελλήνων της Μικράς Ασίας και της Ανατολικής Θράκης από το Τουρκικό Κράτος»".
Εβά Ζολύ

Η Εβά Ζολύ, γεννημένη ως Γκρο Έβα Φαρσέτ στις 5 Δεκεμβρίου 1943 στο Όσλο της Νορβηγίας, είναι Γαλλίδα δικαστικός, γαλλο-νορβηγικής εθνικότητας, που έχει γίνει πολτικός στη Γαλλία. 

Γίνεται γνωστή στο ευρύ κοινό στη διάρκεια της δεκαετίας του 1990 αναλαμβάνοντας δικαστικές υποθέσεις πολιτικών-οικονομικών σκανδάλων με μεγάλη προβολή από τον τύπο, όπως οι υποθέσεις σχετικά με τον Μπερνάρ Ταπί και την εταιρία Elf.

Το 2009, εκλέγεται ευρωβουλευτής στην εκλογική περιφέρεια της Ιλ-ντε-Φρανς (Île-de-France), στη λίστα του κόμματος Europe Écologie. Είναι υποψήφια του κόμματος Europe Écologie Les Verts στις προεδρικές εκλογές του 2012.
Πετίτ Σουφριέρ

Η Πετίτ Σουφριέρ (γαλλικά: Petit Soufrière) είναι μια κωμόπολη της Δομινίκας με 751 κατοίκους. Ανήκει στην ενορία του Αγίου Δαβίδ. Βρίσκεται δυτικά της Δομινίκας και κεντρικά του Αγίου Δαβίδ. Στην εύρυτερη περιοχή της κωμόπολης κατοικούν 5.159 άνθρωποι.
Κασλ Μπρους

Η Κασλ Μπρους (αγγλικά: Castle Bruce) είναι μια κωμόπολη της Δομινίκας. Είναι η δεύτερη μεγαλύτερη σε έκταση μετά τη Ροζαλί, αλλά μεγαλύτερη σε πληθυσμό κωμόπολη του Αγίου Δαβίδ. Βρίσκεται δυτικά της Δομινίκας και κεντρικά του Αγίου Δαβίδ. Έχει πληθυσμό 1.653 κατοίκων (2001).
Ρεγκάλ

μικρογραφία|300px|Ρεγκάλ βιβλιόσχημου τύπου
μικρογραφία|300px|Ρεγκάλ με γλωττιδόφωνους αυλούς
Το ρεγκάλ είναι πληκτροφόρο μουσικό όργανο, που εντάσσεται στην κατηγορία των αερόφωνων, η χρήση του οποίου άνθισε την εποχή της Αναγέννησης και του πρώιμου Μπαρόκ. Πρόκειται κατ' ουσίαν για ένα μικρού μεγέθους εκκλησιαστικό όργανο, με τη διαφορά ότι το ηχοπαραγωγικό του μέσο δεν είναι αυλοί, αλλά μεταλλικά ελάσματα· στο πάτημα των πλήκτρων, πεπιεσμένος αέρας διοχετεύεται από μια δεξαμενή σε μικρά φρεάτια τα οποία είναι συνδεδεμένα με τα μεταλλικά ελάσματα, τα οποία κατά συνέπεια δονούνται. Το όνομα ρεγκάλ απαντάται επίσης και ως τύπος ρεγκίστρων του κυρίως ειπείν εκκλησιαστικού οργάνου, αναφερόμενο τόσο στο παρόμοιο ηχόχρωμά τους, όσο και στον ηχοπαραγωγικό τους τρόπο.

Τα περισσότερα ρεγκάλ έχουν έκταση τεσσάρων περίπου οκτάβων και διαθέτουν έναν ή δύο φυσητήρες. Η δε λειτουργία τους απαιτεί τουλάχιστον δύο άτομα, το ένα στα πλήκτρα και το άλλο (ή δύο άτομα) στον χειρισμό των φυσητήρων. Η φύση του οργάνου, με τα μεταλλικά ελάσματα και τους φυσητήρες, το τοποθετεί εν πολλοίς ως πρόγονο του κατοπινού αρμόνιου, ενώ μοιράζεται μια κάποια συγγένεια με την οικογένεια του ακορντεόν, αλλά και την -κατά πολύ μικρότερη σε μέγεθος- φυσαρμόνικα. 

Το ρεγκάλ απαντάται στη βιβλιογραφία από αρκετά παλιά, πρωτοαναφερόμενο στο "Μουσικό Σύνταγμα" του Μίχαελ Πρετόριους (1618). Πλήθος άλλες αναφορές από οργανοστάσια βασιλικών αυλών και εκκλησιών της δυτικής Ευρώπης, αλλά και πονήματα θεωρητικών της μουσικής, το τοποθετούν σε ευρεία χρήση την εποχή του 17ου αιώνα. Άξιος αναφοράς είναι ένας υπότυπος του ρεγκάλ, πολύ μικρότερου μεγέθους και με δυνατότητα αναδίπλωσης στο μέσον του, ώστε να διευκολύνεται η μεταφορά του. Η ομοιότητά του με μεγάλο βιβλίο, τού απέφερε το υποκοριστικό "βιβλιόσχημο" (γερμ. "Bibelregal"), με άμεση αναφορά στη Βίβλο.

Στις μέρες μας δεν έχουν επιζήσει λειτουργικά τέτοια όργανα· το εύθραυστο της κατασκευής τους και η εκτόπισή τους από άλλα όργανα τα κατέστησαν αφανή ήδη από τα τέλη του 17ου αιώνα. Σπάνια υπήρξε και η συγκεκριμένη τους τοποθέτηση σε μουσικά σχήματα της εποχής, με φωτεινή εξαίρεση την όπερα «Ορφέας» του Κλάουντιο Μοντεβέρντι, η παρτιτούρα της οποίας απαιτεί τουλάχιστον δύο ρεγκάλ. Τα σημερινά αντίγραφα είναι συχνά διαφοροποιημένα ως προς την παραγωγή του αέρα, με την αντικατάσταση των φυσητήρων από την αθόρυβη και ανέξοδη λειτουργία του ηλεκτρικού ανεμιστήρα· οι πρωτότυποι φυσητήρες διατηρούνται μερικές φορές ως διακοσμητικό στοιχείο.
Θεαγένης ο Μεγαρεύς

Ο Θεαγένης ο Μεγαρεύς ήταν τύραννος των Μεγάρων με καταγωγή από τη Νίσαια, αρχαία Μεγαρική πόλη , χτισμένη στις ακτές του Σαρωνικού, κοντά στο σημερινό χωριό Πάχη. Κατέλαβε την εξουσία το 625 π.Χ. και διακρίθηκε ώς προστάτης των τεχνών και ιδρυτής δημόσιων έργων. Έφτιαξε με τη βοήθεια του Ευπάλινου, υδραγωγείο και δεξαμενή. Ηταν πεθερός του Κύλωνα, μετά την αποτυχία του οποίου, εξακολούθησε την εκστρατεία κατά των Αθηναίων και κυρίευσε τη Σαλαμίνα. Σκοτώθηκε το 580 π.Χ. σε σύγκρουση με την ολιγαρχική φατρία των Μεγάρων.

Κατηγορία:Αρχαία Μεγαρίδα
Κατηγορία:Αρχαίοι Έλληνες τύραννοι
Κατηγορία:Αρχαίοι Έλληνες βασιλείς
Μιχαήλ Τσαμαδός

Ο Μιχαήλ Τσαμαδός (1 Σεπτεμβρίου 1879 - 11 Ιουνίου 1963) ήταν Έλληνας διπλωμάτης, δικαστικός στο Συμβούλιο της Επικρατείας και Υφυπουργός Εξωτερικών για ένα μικρό διάστημα.
Τζιμ Γιονγκ Κιμ

Ο Τζιμ Γιονγκ Κιμ, γεννημένος στις 8 Δεκεμβρίου 1959, είναι Αμερικανός ιατρός, που από την 1η Ιουλίου 2012 ως την 1η Φεβρουαρίου 2019 χρημάτισε πρόεδρος της Παγκόσμιας Τράπεζας, διεθνούς χρηματοπιστωτικού ιδρύματος το οποίο παρέχει οικονομική και τεχνική βοήθεια σε αναπτυσσόμενες χώρες για αναπτυξιακά έργα. Αποτελεί τον πρώτο Πρόεδρο του οργανισμού που δεν έχει υπάρξει ούτε οικονομολόγος ούτε διπλωμάτης.

Γεννημένος στη Σεούλ της Νότιας Κορέας, ο Κιμ μετανάστευσε με την οικογένειά του στις Ηνωμένες Πολιτείες στην ηλικία των πέντε ετών και μεγάλωσε στην Αϊόβα. Αποφοίτησε με magna cum laude από το Πανεπιστήμιο Μπράουν το 1982. Ολοκλήρωσε δύο διδακτορικά στο Πανεπιστήμιο του Χάρβαρντ, ένα στην Ιατρική το 1991 κι ένα στην Ανθρωπολογία το 1993. Όντας ακόμη φοιτητής Ιατρικής στο Χάρβαρντ, ίδρυσε μαζί με συναδέλφους του την ανθρωπιστική οργάνωση «Partners in Health». Η τελευταία είναι σήμερα ενεργή σε 12 χώρες όπου στηρίζει, δρώντας σε περιφερειακό επίπεδο, τοπικούς συνεργάτες και διαπραγματεύεται καλύτερους όρους για τη διάθεση φαρμακευτικών σκευασμάτων. 

Έχει τιμηθεί με τη MacArthur «Genius» Fellowship (2003), έχει αναγνωριστεί ως ένας από τους «Καλύτερους 25 Ηγέτες» από το US News & World Report (2005) και συμπεριλήφθη στη λίστα του Περιοδικού Τάιμ με τα "«100 άτομα που ασκούν τη μεγαλύτερη επιρροή παγκοσμίως»" για το έτος 2006. Το 2004 εκλέχθηκε στο Ινστιτούτο Ιατρικής της Εθνικής Ακαδημίας Επιστημών - μια από τις σπουδαιότερες διακρίσεις στα γνωστικά πεδία της Υγείας και της Ιατρικής - για τα προσωπικά του επιτεύγματα και την προσήλωσή του στην εργασία του.
Ρασταμπάν

Ρασταμπάν ("Rastaban") είναι το ιδιαίτερο όνομα του αστέρα β του βόρειου αστερισμού Δράκοντα ("Beta Draconis", β Dra). Είναι ο τρίτος σε φωτεινότητα αστέρας του αστερισμού αυτού. Ορατός σήμερα από την Ελλάδα όλη σχεδόν τη νύκτα σε όλες τις εποχές του έτους (στο βόρειο μισό της χώρας είναι αειφανής αστέρας), ο Ρασταμπάν βρίσκεται κοντά στα σύνορο του Δράκοντα με τον αστερισμό Ηρακλή, δυτικά του Ελτανίν. 
Φέρει επίσης το όνομα 23 Δράκοντος (ονοματολογία κατά Τζον Φλάμστηντ).
Πλοίαρχος Νέμο

thumb|250px|Ο Πλοίαρχος Νέμο κοιτά τον ήλιο να δύει στην Ανταρκτική στο μυθιστόρημα "20.000 λεύγες κάτω από τη θάλασσα".

Ο Πλοίαρχος Νέμο είναι φανταστικό πρόσωπο που εμφανίζεται σε δύο μυθιστορήματα του Ιουλίου Βερν, το "20.000 λεύγες κάτω από τη θάλασσα" (1870) και το "Η Μυστηριώδης Νήσος" (1874).

Ο Νέμο(ς), ένας από τους πιο διάσημους φανταστικούς ήρωες, και από τους λίγους στην κλασική μυθιστοριογραφία που είναι ταυτόχρονα ήρωας και αντιήρωας, αποτελεί μία μυστηριώδη μορφή. Αναφέρεται ως μία επιστημονική διάνοια που τριγυρίζει στα βάθη της θάλασσας μέσα στο υποβρύχιό του, τον "Ναυτίλο", το οποίο ναυπηγήθηκε σε ένα έρημο νησί. Μνημονεύεται πως ήταν γιος ενός Ινδού μαχαραγιά και το όνομά του ήταν Πρίγκηπας Ντακκάρ — τουλάχιστον αυτό ήταν πριν εγκαταλείψει τα εγκόσμια. Ο Νέμο προσπαθεί να προβάλλει έναν ψυχρό, αυτοελεγχόμενο χαρακτήρα που εμπνέει εμπιστοσύνη, ωστόσο οδηγείται από μία ακόρεστη δίψα για εκδίκηση και ένα μίσος ενάντια στον ιμπεριαλισμό (ειδικότερα ενάντια στη Βρετανική Αυτοκρατορία), ενώ ταυτόχρονα νιώθει τύψεις για τους θανάτους των μελών του πληρώματός του, ακόμα και για τους θανάτους ναυτών του εχθρού.
Μεγαλόσαυρος

O Μεγαλόσαυρος ήταν ένα μεγάλο θηριόποδο. Ήταν ο πρώτος δεινόσαυρος που έλαβε επιστημονική ονομασία (Μεγαλόσαυρος), που σημαίνει "μεγάλη σαύρα". Έζησε στο μέσο Ιουράσιο, πριν 166 εκατομμύρια χρόνια, στην περιοχή που είναι σήμερα η Ευρώπη, συγκεκριμένα στην Αγγλία, την Γαλλία και την Πορτογαλία. Είχε μήκος 9 μέτρα, ύψος 3 μέτρα, πριονωτά δόντια, μεγάλα νύχια στα χέρια και στα πόδια και ζύγιζε 1 τόνο περίπου. Η ονομασία του σημαίνει «μεγάλη σαύρα». Ο μεγαλόσαυρος επίσης ήταν ο πρώτος δεινόσαυρος που απέκτησε, το 1824, επιστημονική ονομασία.
Κόλπος Πρινς Ρούπερτ

Ο Κόλπος Πρινς Ρούπερτ (αγγλικά: "Prince Rupert Bay", γαλλικά: "Baie de Prince Rupert") είναι ένας κόλπος της Δομινίκας. Είναι ο σημαντικότερος κόλπος της ενορίας του Αγίου Ιωάννη. Βρίσκεται νότια της Χερσονήσου Κάρμπιτ. Η Πόρτσμουθ, πρωτεύουσα του Αγίου Ιωάννη, βρίσκεται εκεί.
Κουλιμπιστρί

Η Κουλιμπιστρί (γαλλικά: Coulibistrie) είναι ένα χωριό της Δομινίκας. Ανήκει στην ενορία του Αγίου Ιωσήφ. Βρίσκεται δυτικά της Δομινίκας και βορειοδυτικά του Αγίου Ιωσήφ.
Μορν Ρακέτ

Η Μορν Ρακέτ (γαλλικά: Morne Raquette) ή Μορν Ρασέτ (Morne Rachette) είναι ένα χωριό της Δομινίκας. Ανήκει στην ενορία του Αγίου Ιωσήφ. Βρίσκεται δυτικά της Δομινίκας και βορειοδυτικά του Αγίου Ιωσήφ.
Ποταμός Λαγιού

Ο Ποταμός Λαγιού (Layou) είναι ο μακρύτερος ποταμός της Δομινίκας. Διασχίζει τις ενορίες του Αγίου Ιωσήφ και του Αγίου Παύλου. Είναι ο νοτιότερος ποταμός του Αγίου Ιωσήφ και βορινότερος του Αγίου Παύλου. Εκβάλει στην Καραϊβική Θάλασσα. Οι εκβολές του βρίσκονται στην δυτική Δομινίκα. Κοντά σε αυτές βρίσκεται το χωριό Λαγιού, το οποίο πήρε το όνομά του από αυτόν τον ποταμό. Κοντά στις εκβολές του αλλά δυτικότερα από το Λαγιού βρίσκεται ο Άγιος Ιωσήφ. Σε ένα σημείο του Αγίου Ιωσήφ, βορειοδυτικά της Μορν Κοσράν, ο ποταμός Λαγιού χωρίζεται σε δύο σημεία. Το μικρότερο και νοτιότερο, ξεκινάει από βουνά του Αγίου Ιωσήφ κοντά στα σύνορα με τον Άγιο Παύλο. Το βορινότερο και μεγαλύτερο επίσης ξεκινάει από τα βουνά του Αγίου Ιωσήφ Μορν Κοσράν κοντά στα σύνορα με τον Άγιο Δαβίδ. Το τμήμα αυτό σε εκείνο το σημείο, χωρίζεται σε δύο άλλα σημεία. Το νοτιότερο και μικρότερο αρχίζει από τα βουνά του Αγίου Παύλου Μορν Μακάκ και είναι το μόνο μέρος του ποταμού Λαγιού που συναντάει τον Άγιο Παύλο. Το βορινότερο και μεγαλύτερο συνεχίζει προς τα βόρεια του Αγίου Ιωσήφ και χωρίζεται σε άλλα δύο κομμάτια. Το δυτικότερο και μεγαλύτερο κάνει μια καμπύλη γραμμή και αρχίζει από το Μοσκίτο Μάουνταιν. Το ανατολικότερο και μικρότερο, πάλι με μια καμπύλη γραμμή, αρχίζει από βουνά του Αγίου Ιωσήφ κοντά στα σύνορα με Άγιο Ανδρέα. Ο Ποταμός Λαγιού βρίσκεται σε γεωγραφικές συντεταγμένες
Κόλπος Μπαταλί

Ο Κόλπος Μπαταλί (αγγλικά: Batali(e) Bay, γαλλικά: Baie de Batali(e)) είναι ένας κόλπος της Δομινίκας. Είναι ο σημαντικότερος κόλπος της ενορίας του Αγίου Ιωσήφ. Σε αυτόν εκβάλει ο Ποταμός Μπαταλί. Στα δυτικά του βρίσκοινται η Κουλιμπιστρί και Μορν Ρακέτ.
Σαλισμπουρί

Η Σαλισμπουρί (γαλλικά: "Salisbury") ή Μπαρουί (Baroui) είναι μια κωμόπολη της Δομινίκας. Είναι η δεύτερη μεγαλύτερη κωμόπολη του Αγίου Ιωσήφ, μετά τον Άγιο Ιωσήφ. Βρίσκεται δυτικά της Δομινίκας και κεντρικά του Αγίου Ιωσήφ. Έχει πληθυσμό 2.129 κατοίκων (2001).
Μαρία Μπακοδήμου

Η Μαρία Μπακοδήμου (Μεσολόγγι, 9 Μαρτίου 1965) είναι Ελληνίδα παρουσιάστρια, ηθοποιός, δημοσιογράφος, επιχειρηματίας και ραδιοφωνική παραγωγός. Έγινε ευρύτερα γνωστή παρουσιάζοντας τηλεοπτικές εκπομπές ως δίδυμο μαζί με τον Φώτη Σεργουλόπουλο από το 1998 μέχρι το 2016.
Σκοτς Χεντ

Η Σκοτς Χεντ (αγγλικά: "Scott's Head") είναι μια κωμόπολη της Δομινίκας. Ανήκει στην ενορία του Αγίου Μάρκου. Βρίσκεται νοτιοδυτικά της Δομινίκας και του Αγίου Μάρκου. Έχει πληθυσμό 721 κατοίκων (2001).
Γκαλιόν

Η Γκαλιόν (γαλλικά: Galion) είναι χωριό της Δομινίκας. Ανήκει στην ενορία του Αγίου Μάρκου. Βρίσκεται νοτιοδυτικά της Δομινίκας και κεντρικά του Αγίου Μάρκου. Έχει πληθυσμό 134 κατοίκων (2001).
Πουάντ Μισέλ

Η Πουάντ Μισέλ (γαλλικά: Pointe Michel) είναι μια κωμόπολη της Δομινίκας. Είναι η πρωτεύουσα και μοναδική πόλη του Αγίου Λουκά. Βρίσκεται νοτιοδυτικά της Δομινίκας και κεντρικά του Αγίου Λουκά. Έχει πληθυσμό 1.576 κατοίκων (2001) με πυκνότητα 203 κατοίκων ανά τ.χλμ.

Η Πουάντ Μισέλ ήταν το μέρος που γεννήθηκε η πρώτη γυναίκα Πρωθυπουργός της Δομινίκας, η Γιουγκένια Τσαρλς ή Ντέιμ Μέρι Γιουγκένια Τσαρλς.

Η [[Ντέιμ Μέρι Γιουγκένια Τσαρλς]], η πρώτη γυναίκα Πρωθυπουργός της Δομινίκας
Ένωση Ποδοσφαιρικών Σωματείων Ευρυτανίας

Η Ένωση Ποδοσφαιρικών Σωματείων Ευρυτανίας (Ε.Π.Σ.Ε.) είναι αρμόδια για το ποδόσφαιρο στο νομό Ευρυτανίας. Τα γραφεία της στεγάζονται στο Καρπενήσι, επί της οδού Βαλαωρίτου 3 και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Γιάννης Μανωλακάκης

Ο Γιάννης Μανωλακάκης (1914-1976, Καλαμάτα, Ελλάδα) ήταν Έλληνας ζωγράφος. Ανέπτυξε ένα ιδιαίτερα προσωπικό ύφος στη ζωγραφική ενώ υπήρξε ένας από τους ελάχιστους Έλληνες καλλιτέχνες που κατάφεραν να αποδώσουν το ελληνικό τοπίο σε ιμπρεσιονιστική παλέτα. Πειραματίστηκε τόσο με τον εξπρεσιονισμό όσο και με τον νατουραλισμό αλλά η εξαιρετική προσφορά του στην εικαστική τέχνη συνίσταται στο ότι κατάφερε να υπερνικήσει τις έντονες φωτοσκιάσεις που προκαλεί το δυνατό ελληνικό φως και να αναδείξει το ελληνικό τοπίο σε ιμπρεσιονιστικές χρωματικές τονικότητες. Παρουσίασε 22 ατομικές εκθέσεις στην Ελλάδα και συμμετείχε σε περισσότερες από 10 διεθνείς εκθέσεις στη Γαλλία και την Ιταλία από όπου απέσπασε βραβεία και διακρίσεις (Α΄ Βραβείο στη διεθνή Έκθεση της Λυών 1973, Μέγα Βραβείο Αιωνίας Πόλεως Ρώμη 1972, Β΄ Βραβείο στη διεθνή Έκθεση της Ντωβίλ 1972, Τιμητική διάκριση στο Μπιάριτζ 1973, Συμμετοχή στο Σαλόνι Γάλλων Καλλιτεχνών Παρίσι 1974, Συμμετοχή στη διεθνή Έκθεση στις Κάννες 1974). Υπήρξε μέλος, μεταξύ άλλων, των "Académie Européenne des Arts, Centre de Liaison des Artistes Peintres, Φιλολογικός Σύλλογος «Παρνασσός»." Με το έργο του καλλιτέχνη έχουν ασχοληθεί τηλεοπτικά μέσα της Ελλάδας και του Παρισιού, καθώς και το BBC.
Δημήτριος Μπαρλαούτας

Ο Δημήτριος Μπαρλαούτας ήταν σημαντικός Έλληνας διδάσκαλος του γένους από τα Γιαννιτσά Πέλλας της Μακεδονίας.
Renault Latitude

Το Renault Latitude ήταν ένα μεσαίο πολυτελές σεντάν αυτοκίνητο της κατηγορίας Ε, που κατασκευάστηκε από τη γαλλική αυτοκινητοβιομηχανία Renault, μεταξύ του 2010 και του 2015. Αντικατέστησε το Renault Vel Satis, ως το μεγαλύτερο και ακριβότερο μοντέλο της εταιρείας, και αντικαταστάθηκε τον Αύγουστο του 2015 από το Renault Talisman.
Μπερεκουά

Η Μπερεκουά (γαλλικά: Berekua) ή Γκραντ Μπέυ (Grand Bay) είναι μια κωμόπολη της Δομινίκας. Είναι η πρωτεύουσα του Αγίου Πατρικίου. Βρίσκεται νοτιοανατολικά της Δομινίκας και νοτιοδυτικά του Αγίου Πατρικίου. Έχει πληθυσμό 2.288 κατοίκων (2001). Βρίσκεται σε συνταγμένες .
Κόλπος Σουφριέρ

Ο Κόλπος Σουφριέρ (αγγλικά: Soufrière Bay, γαλλικά: Baie de Soufrière) είναι ένας κόλπος της Δομινίκας. Είναι ο σημαντικότερος κόλπος της ενορίας του Αγίου Μάρκου. Στα ανατολικά του βρίσκονται οι κωμοπόλεις Σουφριέρ και Σκοτς Χεντ και το χωριό Γκαλιόν.Στα νότιά του βρίσκεται η Χερσόνησος Σκοτς Χεντ ή Κασακρού και το χωριό και ακρωτήριο Φορτ Κασακρού. Ο κόλπος πήρε το όνομά του από την Σουφριέρ και από αυτόν πήρε το όνομά του ένας άλλος κόλπος που ανήκει στον Άγιο Δαβίδ, ο Κόλπος Πετίτ Σουφριέρ. Ο Κόλπος Σουφριέρ. βρίσκεται βορειοδυτικά της Ροζό, σε συνταγμένες 15° 13' 0 Βόρεια, 61° 22' 0 Δυτικά.
Κολιώ

Η Κολιώ (γαλλικά: Colihaut) είναι ένα χωριό της Δομινίκας. Είναι η πρωτεύουσα του Αγίου Πέτρου. Βρίσκεται βορειοδυτικά της Δομινίκας και νοτιοδυτικά του Αγίου Πέτρου. Έχει πληθυσμό 773 κατοίκων (2001).
1661 Γκρανούλε

Ο 1661 Γκρανούλε (1661 Granule) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,848. Ανακαλύφθηκε το 1916 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.
Ποσειδώνας του Αρτεμισίου

Ο Δίας ή Ποσειδώνας του Αρτεμισίου είναι αριστουργηματικό έργο αρχαίας ελληνικής τέχνης. Φιλοξενείται στο Εθνικό Αρχαιολογικό Μουσείο. Πιστεύεται ότι αναπαριστά τον Δία που κραδαίνει μύδρο ή κεραυνό ή τον Ποσειδώνα που κρατά την τρίαινα. Το αντικείμενο που κρατούσε δεν βρέθηκε.